בוחן בר-אור

בוחן בר-אור הוא מבחן לכושר גופני אשר הומצא בידי פרופסור עודד בר אור. מטרתו כפולה: לתת אמצעי לפיקוד לוודא רמת כשירות סבירה לחייליו, ולתת לחייל או לחיילת משוב בנוגע למצב כושרו העכשווי.

בעבר נבדקו בבוחן מספר כפיפות הבטן (15 נקודות מקסימום) שמסוגל הנבחן לבצע, כמה שכיבות סמיכה מסוגל הנבחן לעשות (15 נקודות מקסימום), ומשך זמן הריצה למרחק של אלפיים מטר (70 נקודות מקסימום). החל משנת 2014 בוטל תרגיל כפיפות הבטן (מסיבה בריאותית בטענה שהתרגיל עלול לפגוע בגב), וביחידות השדה הוחלף בתרגילי מקבילים ועליות מתח עם אפוד, בנוסף מבצעים ריצות ספרינטים קצרות בין קונוסים. כמו כן, הוארכה הריצה למרחק של 3000 מטר. הציון נקבע על סמך זמן הריצה בלבד, ובשאר התרגילים יש לבצע את מספר החזרות הנדרש ללא קבלת ציון עליהם. במבחני מיון ליחידות שדה בצה"ל נעשה שימוש רב במבחן הבר-אור, והוא נועד להוות כלי מיון.

הבוחן משמש לבחינת שיפור כושר החייל לאורך מהלך קורסים שונים (בהם טירונות וקורס קצינים).
על פי רוב המבחן מתבצע במהלך קורסים אלו שלוש פעמים: בתחילת הקורס, באמצעו ובסיומו. באופן זה ניתן לראות את התקדמות הכושר לאורך הזמן.
במספר קורסים משמש מבחן הבר-אור ככלי למדידת עמידה ברף הכושר הנדרש. לדוגמה, במיוני גיבושים ובקורס הקצינים יש לצבור לפחות 55 נקודות על מנת לעבור את תנאי הסף.

הצטיינות בבוחן בר-אור מזכה את החייל בסיכת "מצטיין בר-אור". הניקוד המינימלי הדרוש לקבלת סיכת ההצטיינות הוא 90.

ממוצע הניקוד בקרב מתגייסים ליחידות קרביות הוא 60 ובקרב מתגייסים ליחידות מובחרות הוא 90.

טבלאות ניקוד (גברים)
 לוחמים:
 מקבילים – 13
 עליות מתח – 18

 ריצת 3000  
 חיילים עורפיים:
 שכיבות סמיכה – 22

ניקוד תוצאות ריצת 3000 מטר ללוחמים, בוחן בר אור

ניקוד תוצאות שכיבות סמיכה וכפיפות בטן בוחן בר אור 
(הטבלה מייצגת את שיטת חישוב הציון, במתכונתו הישנה של הבוחן)

ניקוד תוצאות ריצת 2000 
(הטבלה מייצגת את שיטת חישוב הציון, במתכונתו הישנה של הבוחן)

טבלאות ניקוד (נשים) 

החל משנת 2014 הדרישה מחיילות עורפיות היא 6 שכיבות סמיכה.

ריצת בר אור 3000 מטר בפחות מ-20:20 דקות מזכה בציון עובר, כאשר על מנת לקבל ציון 100 על החיילת לרוץ ב-14:20 דקות ומטה.

בוחן כש"ג 
כהיום הבוחן נקרא בוחן כושר גופני ומחולק לשניים בוחן כש"ג כוח שמורכב מעליות מתח, מקבילים וסקוואט עם משקל ובוחן כש"ג ריצה שמורכב מריצת 3000 מטר וספרינטים של 150×2 מטר

ראו גם
 בוחן מסלול

קישורים חיצוניים
 כתבה בנושא החלפת שיטת החישוב, באתר mako

הערות שוליים

כושר גופני בצה"ל
צבא: הכשרה ואימונים